Jedna vec, v ktorej sú počítače naozaj dobré, je opakovanie príkazov.
Nás ako ľudí naozaj otravuje, keď musíme robiť tie isté veci
niekoľkokrát za sebou.
Ale počítač dokáže zopakovať tú istú vec milión a dokonca aj miliardu ráz,
nebude ho to otravovať a bude schopný to zvládnuť naozaj dobre.
Napríklad, ak by som chcel zablahoželať
k narodeninám všetkým na Facebooku poslaním e-mailu,
mohlo by mi to trvať dlhšie ako trvá storočie, ak by som chcel
každému napísať e-mail.
Ja však môžem mať systém s pár riadkami kódov, pomocou ktorého pošlem
e-mail s narodeninovým prianím každému na Facebooku.
Toto všetko dokážu cykly, preto sú
také hodnotné a počítače sú v tom naozaj dobré.
V tomto príklade tvojím cieľom bude pohybovať vtákom, aby
chytil prasa. Teraz použijeme blok „opakuj“, aby sme to
mohli urobiť jednoducho. Môžeš to urobiť buď tak, že dáš počítaču príkaz
„posuň sa dopredu“ päťkrát,
aby sa vták zakaždým posunul k prasaťu o jeden krok.
Alebo môžeš dať počítaču príkaz „posuň sa dopredu“ len raz
a potom mu povedať, aby to zopakoval päťkrát, a výsledok bude rovnaký.
Na to musíš potiahnuť príkaz „posuň sa dopredu“
a potom ho vložiť dovnútra bloku „opakuj“.
Klikni naň a povedz mu, koľkokrát chceš blok zopakovať a koľko krokov
má urobiť smerom dopredu. Chcem pripomenúť ešte jednu vec:
dovnútra bloku „opakuj“ môžeš vložiť toľko blokov, koľko chceš.
V tomto prípade mu prikazuješ pohybovať sa dopredu a zabočiť doľava,
čo zopakuje päťkrát. Dobrá práca!
Veľa zábavy!